سەرچەوەیگ ئەمنی  وە ئاژانس شەفەق نیوز خەوەردا، گەنجیگ 24 ساڵان خوەیکوشتیە لەری هەڵواسین خوەی وە لەچک لەناو ماڵ خوەیان لە باکوور پارێزگای نەجەف، وتیش وەپای لێکۆڵینەوە سەرەتایەیل دەرچگە هووکار خوەیکوشتنەگەی چوودەو ئەرا  بیماری دەروینی بەدیگ کە لەی ماوەی دویاییە تویشی هاتیە. ‏
هەمیش لە نەجەف، سەرچەوەیگ وت، ژنیگ زیارەتکەر چل ساڵانیگ، ئمڕوو، مردیە لە ژیر یەکیگ لە خانیەیل نوای مزگەفت کوفە.
سەرچەوەگە وتیش، لێکۆڵینەوەگان دەریخستنە هووکار مردنەگەی بەرزەوبوین پلەی گەرمیە، دیاریکرد ئەرا فەرمانگەی پزیشک دادوەری کلکریایە و هووکار مردنەگەی وەشیوەی فەرمی دیاریکریاس.
